सानिया-एलेना मर्करी ओपन से बाहर  
भारत की सानिया मिर्जा और उनकी रूसी जोड़ीदार एलेना वेस्नीना मर्करी इंश्योरेंस ओपन टेनिस टूर्नामेंट से बाहर हो गई हैं।
भारत की सानिया मिर्जा और उनकी रूसी जोड़ीदार एलेना वेस्नीना मर्करी इंश्योरेंस ओपन टेनिस टूर्नामेंट से बाहर हो गई हैं।  सानिया और एलेना रूस की एलेना बोविना तथा चीन की जेई झेंग के खिलाफ अपना युगल मुकाबला खेल रही थीं लेकिन एलेना के हाथ में लगी चोट के कारण दोनों को बीच मैच से हटना पड़ा।  मैच रोके जाने तक सानिया-एलेना हालांकि 2-5 से पिछड़ रही थीं। सानिया एकल मुकाबलों से पहले ही बाहर हो चुकी हैं। वह पहले दौर में इटली की सारा इरानी से हार गई थीं।